AIŠKINAMASIS RAŠTAS

Dėl Molėtų rajono savivaldybės tarybos 2020 m. gruodžio 17 d. sprendimo Nr. B1-305 „Dėl Molėtų rajono savivaldybės patikėjimo teise valdomo žemės sklypo Molėtų m., Melioratorių g. 20 nuomos ir papildomų sąlygų nustatymo“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisti Molėtų rajono savivaldybės tarybos 2020 m. gruodžio 17 d. sprendimo Nr. B1-305 „Dėl Molėtų rajono savivaldybės patikėjimo teise valdomo žemės sklypo Molėtų m., Melioratorių g. 20 nuomos ir papildomų sąlygų nustatymo“ (toliau - sprendimas), 4.2 punkte nustatytą nuomos sąlygą ir ją išdėstyti taip: „4.2. Nuomininkas įsipareigoja per 29 mėnesius nuo valstybinės žemės sklypo nuomos sutarties pasirašymo dienos pastatų ir statinių statybai gauti statybą leidžiantį dokumentą. Dėl objektyvių, nuo nuomininko nepriklausančių priežasčių šis terminas gali būti pratęstas šalių raštišku susitarimu.”.

2. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nenustatomos.

3. Laukiami rezultatai:

Pakeitus statybą leidžiančio dokumento gavimo terminą iki 29 mėn., Savivaldybė suteiks galimybę Nuomininkui įvykdyti valstybinės žemės nuomos sutarties sąlygas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

1,4160 ha valstybinio žemės sklypo, esančio Molėtų r. sav., Molėtų m., Melioratorių g, 20, nuomos sutartis Nr. A14-322 (toliau – Sutartis) pasirašyta 2021 m. rugpjūčio 10 d. Pagal Sprendimu nustatytą terminą Nuomininkas per 12 mėn. nuo valstybinės žemės sklypo nuomos sutarties pasirašymo, t. y. iki 2022-08-09, turėjo gauti pastatų ir statinių statybą leidžiantį dokumentą. Atsižvelgdama į UAB „Ventmann“ (toliau – įmonė) prašymą, Molėtų rajono savivaldybės taryba 2023 m. vasario 27 d. sprendimu Nr. B1-36 „Dėl Molėtų rajono savivaldybės tarybos 2020 m. gruodžio 17 d. sprendimo Nr. B1-305 „Dėl Molėtų rajono savivaldybės patikėjimo teise valdomo žemės sklypo Molėtų m., Melioratorių g. 20 nuomos ir papildomų sąlygų nustatymo“ pakeitimo“ pratęsė terminą iki 2023-05-09.

2023 m. lapkričio 3 d. gautas įmonės prašymas, kuriame prašoma statybą leidžiančio dokumento gavimo terminą pratęsti iki 29 mėn., t. y. iki 2024-01-09.

Įmonė nurodė priežastis:

5.1. dėl užsitęsusio derinimo dėl priešgaisrinių hidrantų;

5.2. dėl atsiradusių projektinių pakeitimų gaisrinės saugos dalyje.

Nepakeitus statybą leidžiančio dokumento gavimo termino būtų stabdoma Nuomininko veikla, nutraukiama nuomos sutartis, vėl skelbiamas žemės sklypo nuomos konkursas. Vėluotų projekto „Verslui svarbios inžinerinės infrastruktūros sukūrimas Molėtų miesto apleistose teritorijose Melioratorių g. 20 ir 18C“, Nr. 07.1.1-CPVA-V-907-02-0004“ vykdymas. Administracija turi vykdyti sutartyje numatytus įsipareigojimus ir pritraukti investuotojus. Praėjus 4 metams nuo projekto finansavimo pabaigos, administracija turės pateikti informaciją, kurios pagrindu bus vertinama, ar pasiekti sutartyje numatyti įsipareigojimai: investicijos į su projektu susijusią teritoriją siekia 1 000 000 Eur ir investuotojai su projektu susijusioje teritorijoje bendrai sukūrė 15 darbo vietų.